钦定古今图书集成/明伦汇编/氏族典/第344卷 > 《廖用贤尚友录》 > 周泰
## 钦定古今图书集成/明伦汇编/氏族典/第344卷 > 《廖用贤尚友录》 > 周泰

按《吴志周泰传》：“泰字幼平，九江下蔡人也。随孙策为
左右，服事恭敬，数战有功。权爱其为人，请以自给。策
讨六县山贼，权住宣城，意忽略不治，围落贼数千人，
卒至，权始得上马，而锋刃已交于左右，或砍中马鞍众莫能自定，惟泰奋激没身卫权。贼既解散，身被十
二创，良久乃苏，策深德之，补春谷长。后与周瑜拒曹”
公于赤壁。曹公出濡须，泰复赴击，曹公退，留督濡须，
拜平卤将军。时朱然、徐盛等皆在所部，并不伏也。权
特为案行。至濡须邬，因会诸将，大为酣乐。权自行酒
到泰前，命泰解衣，权手自指其创痕。其明日，遣使者
授以御盖，于是盛等乃伏。后拜汉中太守，封陵阳侯。
黄武中卒。子邵以骑都尉领兵。曹仁出濡须，战有功，
又从攻破曹休，进位裨将军，黄龙二年卒。弟承领兵
袭侯。